Εξαιρετικό σπίτι, σε τρομερή τοποθεσία, με όσες ανέσεις χρειαζόμαστε και μοναδική θέα!
Καθαρό, άνετο και όμορφο, τόσο κοντά στην πόλη όσο θέλαμε και τόσο ανεξάρτητο όσο χρειαζόμαστε. Υπήρχαν μέρες που προτιμούσαμε να μείνουμε μέσα να χαζεύουμε τη θέα παρά να βγαίνουμε έξω – παρά τα θέλγητρα του νησιού που ομολογουμένως ήταν πολλά.
Ο Γιώργος, φιλικός, συνεπέστατος και απίστευτα βοηθητικός όχι μόνο φρόντισε το σπίτι να είναι στην εντέλεια, αλλά μας έδωσε και πολλές πληροφορίες για το νησί (παραλίες, εστιατόρια) που βγήκαν στο ακέραιο! Τα δοκιμάσαμε και τα αγαπήσαμε το κάθε ένα ξεχωριστά.
Το συστήνουμε ανεπιφύλακτα και εννοείται θα το ξαναεπισκεφτούμε στην πρώτη ευκαιρία.